鄂州使至竇七副使中丞（《王》作「竇鞏中丞副使」）見示與元（《王》此下有「稹」字）相公獻酬之什鄙人（《王》作「余頃」）任戶部尚書時（《王》作「日」）中丞是當司員外郎每示（《王》作「有」）篇章多相唱和今因（《王》作「因題」）四韻以寄所懷
作者：令狐楚
朝代：唐

paragraphs: 仙吏秦城別，新詩鄂渚來。
才推今八[斗]（米）（從《王》改），職副舊三台。
雕鏤心偏許，緘封手自開。
何年相贈答，却得在中臺。
（錄自《四部叢刊續編》影宋本《竇氏聯珠集》，以王安石《唐百家詩選》〖簡作《王》〗卷十四所錄詩相校。
）（按：《全唐詩》卷三三四收此詩，題僅作《和寄竇七中丞》，詩中有誤字，故重錄之。
同卷同人《秋懷寄錢侍郎》，《唐百寄詩選》作《郢城秋懷寄江州錢徽侍郎》，附記於此，以備徵考。
）。